CELEX: 31992R3802
Language: ro
Date: 1992-12-23 00:00:00
Title: Commission Regulation (EEC) No 3802/92 of 23 December 1992 concerning the classification of certain goods in the combined nomenclature

02/Volumul 05
            
            
               RO
            
            
               Jurnalul Ofícial al Uniunii Europene
            
            
               126
            
         31992R3802
   
               L 384/13
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3802/92 AL COMISIEI
   
   din 23 decembrie 1992
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3800/92 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesar să fie adoptate dispoziții privind clasificarea mărfii prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, marfa descrisă în coloana 1 a tabelului anexat la prezentul regulament trebuie încadrată la codul NC corespunzător, indicat în coloana 2, în conformitate cu explicațiile indicate în coloana 3;
   întrucât măsurile prevăzute de prezentul regulament sunt conforme cu avizul Comitetului pentru nomenclatură,
   ADOPTĂ PREZENTUL REGULAMENT:
   Articolul 1
   Marfa descrisă în coloana 1 a tabelului anexat trebuie încadrată în Nomenclatura Combinată la codul NC corespunzător, indicat în coloana 2 a tabelului menționat anterior.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 decembrie 1992.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 384, 30.12.1992, p. 8.
   ANEXĂ
   
               Descrierea mărfii
            
            
               Clasificare
               Codul NC
            
            
               Explicație
            
         
               (1)
            
            
               (2)
            
            
               (3)
            
         
               Preparat din tipul utilizat pentru hrana animalelor, constituit dintr-un amestec de radicele de malț, din reziduuri rezultate de la cernerea orzului înainte de malțificare (incluzând, eventual, și alte semințe), precum și din reziduuri de la curățarea boabelor de orz după malțificare, cu un conținut în greutate de amidon mai mare de 10 % și mai mic sau egal cu 30 %.
            
            
               2309 90 41
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate și cu textul codurilor NC 2309, 2309 90 și 2309 90 41 (a se vedea, de asemenea, și notele explicative ale Sistemului Armonizat, poziția 23.09, partea II.C).
               Acest produs nu poate fi considerat ca un reziduu rezultat de la fabricarea berii încadrat la poziția 2303.